అద్నాన్ అక్మల్

అద్నాన్ అక్మల్ (జననం 1985, మార్చి 13) పాకిస్తానీ మాజీ క్రికెటర్. కుడిచేతి వాటం బ్యాట్స్‌మన్ గా, వికెట్ కీపర్ గా రాణించాడు. జరై తారకియాతి బ్యాంక్ లిమిటెడ్ క్రికెట్ జట్టుకు ఆడుతున్నాడు. అండర్-17 స్థాయిలో అతని దేశానికి ప్రాతినిధ్యం వహించాడు.

అంతర్జాతీయ క్రికెట్ 
యుఏఈలో దక్షిణాఫ్రికాతో జరిగిన పాకిస్తాన్ పర్యటనకు, ఫస్ట్ ఛాయిస్ కీపర్ జుల్కర్నైన్ హైదర్‌కు బదులుగా పిలవబడ్డాడు. ఇతని సోదరులు, కమ్రాన్ అక్మల్, ఉమర్ అక్మల్, ఇద్దరూ పాకిస్తాన్ క్రికెట్ బోర్డుతో సెంట్రల్ కాంట్రాక్ట్‌లను కలిగి ఉన్నారు. అద్నాన్ 2010, నవంబరు 12న దక్షిణాఫ్రికాపై టెస్టుల్లో అరంగేట్రం చేశాడు.

2018 ఏప్రిల్ లో, 2018 పాకిస్తాన్ కప్ కోసం సింధు జట్టులో ఎంపికయ్యాడు. 2019 మార్చిలో, 2019 పాకిస్తాన్ కప్ కోసం ఖైబర్ పఖ్తున్ఖ్వా జట్టులో ఎంపికయ్యాడు.

2019 సెప్టెంబరులో, 2019–20 క్వాయిడ్-ఇ-అజం ట్రోఫీ టోర్నమెంట్‌లో దక్షిణ పంజాబ్‌కు ప్రాతినిధ్యం వహించాడు. 2021 జనవరిలో, 2020–21 పాకిస్తాన్ కప్ కోసం బలూచిస్తాన్ జట్టులో ఒక భాగంగా ఉన్నాడు.

బుకీల నుండి బెదిరింపులు అందుకున్నందున అంతర్జాతీయ క్రికెట్‌కు రిటైర్మెంట్ ప్రకటించిన జుల్కర్నైన్ హైదర్ స్థానంలో అద్నాన్‌ను పాకిస్తాన్ టెస్ట్ జట్టులో చేర్చారు. పాకిస్థాన్ ఎ వికెట్ కీపర్ గా రాణించాడు.

మూలాలు

బాహ్య లింకులు 
 

వికెట్ కీపర్లు
పాకిస్తాన్ వన్డే క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
పాకిస్తాన్ క్రికెట్ క్రీడాకారులు
జీవిస్తున్న ప్రజలు
1985 జననాలు